  Григорий Фомин Анжелика Тихонова корреспондент 2022-тӥ арын Спортъя элькун гужем гурт шудонъёс Дэри ёросын ортчозы. Со сярысь Галина Кулаковалэсь 80 арессэ пусъён ужрадъёсъя брифингын Удмуртиысь физкультурая, спортъя но егитъёсын ужан политикая министр Александр Варшавский ивортӥз. « Галина Алексеевналэн котырес лыдпусэзлы луыса, та арлы луыса, Удмуртилэн тӧроезлэн ӵектэмезъя, гужем гурт шудонъёсты Италмасын ортчытом » Александр Варшавский, Удмуртиысь физкультурая, спортъя но егитъёсын ужан политикая министр Италмасын, Галина Кулаковалэн улон интыяз, гурт шудонъёсты усьтон сӥё-дано ужрад ортчоз. Нош ӵошатсконъёсты озьы ик Дэриын но Ягул каргуртын радъялозы. Александр Варшаский пусйиз, та дыре Ягулын физкультурая но тазалыкез кыдатонъя туала огъет пуктон йылпумъяське, нош азьланяз отын эшшо одӥг, каргурт понна кыкетӥзэ, стадион лэсьтозы. Тодэ вайытом, азьвыл, юнматэм радлыкъя, 2022-тӥ арын элькун гужем гурт шудонъёс Балезино ёросын ортчыны кулэ вал. Тегъёс: Удмуртия Спорт гуртшудонъёс автозавод ГалинаКулакова АлександрВаршавский  